text: Esbjerg slår igen rekord i studieoptag
  12 september 2014 kl. 14.14
  Antallet af nye studerende i Esbjerg er steget hvert eneste år siden 2008 og sætter igen i år rekord. I år er 2.507 nye studerende mødt op på de fem videregående uddannelsesinstitutioner i byen.
  Med omkring 6.500 studerende er Esbjerg en lille studieby, men proportionelt klarer Esbjerg sig godt, og de procentvise stigninger i antallet af studerende har de fleste år ligget over landsgennemsnittet.
  Den Koordinerede Tilmelding (KOT) har fra 2013 til 2014 registreret en stigning på 5,5% i antallet af optagne studerende i Esbjerg. Det tal er 0,9% på landsplan.
  Der er ca. 6.500 studerende på de fem videregående uddannelsesinstitutioner i Esbjerg, som er:
  - Syddansk Universitet ? ca. 1300 studerende
  - Aalborg Universitet Esbjerg ? ca. 700 studerende
  - UC Syddanmark ca. 3200 studerende
  - Erhvervsakademi Sydvest ? ca. 1200 studerende
  - Esbjerg Musikkonservatorium og Skuespillerskole ? 115 studerende
  